පොහොට්ටුවේ විජයග්රාහී ජනාධිපති අපේක්ෂකයා නාමල්
ජනපතිවරණය ජයග්රහණය කළ හැකි රටට ආදරය කරන ජන හදවත් දිනාගත හැකි ශ්රී ලංකා පොදුජන පෙරමුණේ අපේක්ෂකයා ලෙස නාමල් රාජපක්ෂ මහතා මෙවර ජනපතිවරණයට ඉදිරිපත් වන බව ශ්රී ලංකා පොදුජන පෙරමුණේ මහ ලේකම් පාර්ලිමේන්තු මන්ත්රී නීතිඥ සාගර කාරියවසම් මහතා ඊයේ 07දා පැවැසීය ශ්රී ලංකා පොදුජන පෙරමුණේ ජනාධිපති අපේක්ෂකයා ප්රකාශයට පත් කිරීමට බත්තරමුල්ල නෙළුම් මාවතේ පිහිටි පොදුජන පෙරමුණ පක්ෂ කාර්යාලයේ පැවැති උත්සවය අමතා ඔහු මේ බව කීවේය එහිදී රැස්ව සිටි සියලු දෙනාගේ උණුසුම් සුබපැතුම් මැද නාමල් රාජපක්ෂ මහතාගේ නම ප්රකාශයට පත් කිරීම සිදුවිය එහිදී වැඩිදුරටත් කතා කළ කාරියවසම් මහතා අපේ ජනාධිපති අපේක්ෂකයා තෝරා පත්කර ගැනීමේදී මූලික කරුණු කිහිපයක් පිළිබඳව දැඩිව සැලකිල්ලට ගත්තා එම සැලකිලිමත්භාවයේ ප්රමුඛ අපේක්ෂාව වූයේ ජනාධිපතිවරණය ජය ගැනීම සහ ජයග්රහණයෙන් පසුව මාතෘභූමියේත් පොදු ජනතාවගේත් සමස්ත ශ්රී ලාංකේය සමාජ පද්ධතියේ යහපත සහ දියුණුවයි ඒ අනුව 2024 ජනාධිපතිවරණයේදී ශ්රී ලංකා පොදුජන පෙරමුණේ අපේක්ෂකත්වය පිළිබඳ අවසන් නිගමනයකට එළැඹීමේදී දැඩිව අප විසින් අවධානයට ගත් කරුණු කිහිපයක් තිබෙනවා ස්වදේශීය සංස්කෘතික හර පද්ධතීන් පිළිගෙන ඊට ගරු කරමින් කටයුතු කළ හැකි සහ සමස්ත ශ්රී ලාංකේය ජන හදවත් දිනා ගත හැකි ආකර්ෂණීය නැවුම් නායකත්ව ලක්ෂණවලින් හෙබි අයකු වීම තත්කාලීන සමාජ ආර්ථික සහ දේශපාලනික තත්ත්වයන් පිළිබඳ ප්රාමාණික අවබෝධයකින් යුතුව රට හමුවේ පවතින අභියෝග ජය ගනිමින් පොදු ජාතික අභිලාෂයන් ජයග්රහණය කළ හැකි අයකු වීම මහින්ද චින්තන ජාතික න්යාය පත්රයේ මූලික ප්රමිතීන් අනුගමනය කරමින් අප රට සතු ජාතික සම්පත් සහ අනන්යතාවයන් සුරක්ෂිත කර පෝෂණය කරමින් අනාගතවාදී දැක්මකින් යුතුව දියුණු ජාතික ආර්ථිකයක් වෙත මව්බිම ඔසවා තැබිය හැකි අලුත් නායකයෙක් අවශ්ය වීම ඊට අමතරව අභියෝග රැසක් මැද ශ්රී ලංකා පොදුජන පෙරමුණ බිහි කළ සහ පසුගිය ජාතික මැතිවරණ තුනේදීම අද්විතීය ජයග්රහණයන් වෙත අප පක්ෂය ඔසවා තැබූ මිලියන සංඛ්යාත ජන සමූහයේ පොදුජන අපේක්ෂාවන් යථාර්ථයක් බවට පත් කළ හැකි අයකු වීම නූතන ලෝකයේ අති නවීන ප්රවණතාවයන් පිළිබඳව යාවත්කාලීන දැනුමක් සහිතව ගෝලීය සමාජය සහ ආර්ථික පසුතලයෙහි ශ්රී ලංකා ජනරජයේ නාමය අනබිභවනීය අනන්යතාවයක් ලෙස සටහන් තැබිය හැකි අලුත් නායකයකු වීම ආදිය ගැඹුරින් විමර්ශනයට ලක්ව ඇත මේ සියලු කරුණු සැලකිල්ලට ගැනීමෙන් අනතුරුව 2024 ජනාධිපතිවරණය සඳහා ශ්රී ලංකා පොදුජන පෙරමුණේ විජයග්රාහී ජනාධිපති අපේක්ෂකයා ලෙස නාමල් රාජපක්ෂ මහතා නම්කරන බව ප්රකාශ කරනවා යැයි කීවේයඑරික් ගාමිණි ජිනප්රිය පිංතූර  නිශාන් එස් ප්රියන්ත